અચાનક બંન્ને ટેરેરીસ્ટ દ્વારા ફાયરિંગ બધુ થઈ ગયુ  પોલીસને અંદાજ આવી રહ્યો ન્હોતો કે તેઓ શુ કરી રહ્યા છે, અંધારાને કારણે હવે ત્યાં જોઈ શકાય તેવી સ્થિતિ પણ ન્હોતી, મુખ્યમંત્રી નરેન્દ્ર મોદીની ઓફિસમાંથી હવે કેન્દ્રીયના ગૃહમંત્રી લાલકુષ્ણ અડવાણીની ઓફિસમાં ફોન શરૂ થઈ ગયા હતા કારણ કેન્દ્ર સરકાર પણ એક એક મિનીટનો રીપોર્ટ માંગી રહી હતી, આ વખતે મંદિરના જમણાં હાથ પાસેના મકાનમાં પોલીસ ઉપર ફાયરિંગ શરૂ થયુ, કોઈને કોઈ ઈજા થઈ નહીં પણ ટેરેરીસ્ટ કયાં છે તેનો અંદાજ આવી ગયો હવે તેમને કોર્ડન કરવાના હતા પોલીસ ઈન્સપેકટર વી આર ટોળીયાને તેમના સ્ટાફ સાથે ટેરેરીસ્ટ જે મકાનમાં હતા તેને કોર્ડન કરવાનું કામ સોંપ્યુ હતું ટોળીની સાથે ટીમમાં પીએસઆઈ ડી પી ચુડાસમા અને ચેતક કમાન્ડોની ટીમ હતી, તમામ જવાનો અને અધિકારીઓ એકબીજાને કવર આપી આગળ વધી રહ્યા હતા જો કે તેઓ એક ભુલ કરી રહ્યા હતા તેનો તેમને અંદાજ ન્હોતો.